
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL RAJONO SAVIVALDYBĖS ADMINISTRACIJOS DIREKTORIAUS 2013 M. BALANDŽIO 2 D. ĮSAKYMO NR. AT-372 „ DĖL RAJONO SAVIVALDYBĖS ADMINISTRACIJOS ARCHITEKTŪROS IR URBANISTIKOS SKYRIAUS VALSTYBĖS TARNAUTOJŲ PAREIGYBIŲ APRAŠYMO TVIRTINIMO“ PAPILDYMO 
  
2016 m. balandžio 4 d. Nr. AT-309
Šakiai

Vadovaudamasis Lietuvos Respublikos Vietos savivaldos įstatymo 18 straipsnio 1 dalimi ir rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracinių nuostatų 24 punktu:
1. Papildau rajono savivaldybės administracijos direktoriaus 2013 m. balandžio 2 d. įsakymo Nr. AT-372 „Dėl rajono savivaldybės administracijos Architektūros ir urbanistikos skyriaus valstybės tarnautojų pareigybių aprašymo tvirtinimo“ 1.2 punktu patvirtintą Architektūros ir urbanistikos skyriaus vyriausiojo specialisto pareigybės aprašymą šiomis funkcijomis:
„14. Nagrinėja ir teikia skyriaus vedėjui pritarti numatomo statyti statinio projektinių pasiūlymų rengimo užduotims.
15. Tikrina ir teikia derinti skyriaus vedėjui pritarimus parengtiems numatomo statyti statinio projektinių pasiūlymų dokumentams;
16. Informuoja visuomenę apie numatomą visuomenei svarbių statinių projektavimą, apie numatomą statinių projektavimą, kai Teritorijų planavimo įstatymo nustatytais atvejais neparengti vietovės lygmens teritorijų planavimo dokumentai ir statyba konkrečiame žemės sklype leidžiama;
17. Tikrina projektų sprendinių atitiktį nustatytiems reikalavimams, darbą organizuojant IS „Infostatyba“;
18. Tvarko Statybą leidžiančių dokumentų apskaitą ir statistines ataskaitas;
19. Teisės aktų nustatyta tvarka formina Statybą leidžiančių dokumentų išdavimą;
20. Tvarko visų statybą leidžiančių dokumentų ir išduodamų architektūrinių reikalavimų bei išduodamų reklamos leidimų registrą;
21. Organizuoja ir koordinuoja rengiamų savivaldybės administracijos užsakymu projektų ruošimą;“
2.Atitinkamai pareigybės aprašymo 14 punktą laikau 22 punktu.
3.Pavedu priimamojo sekretorei Aušrai Bajerčiūtei su įsakymu pasirašytinai supažindinti Architektūros ir urbanistikos skyriaus vyriausiąjį specialistą Antaną Grigaitį.






Administracijos direktorius                                                                                       Evaldas Sniečkus

